
AVIZ

asupra proiectului de Lege pentru aprobarea Ordonanţei de urgenţă a Guvernului nr.210/1999 pentru amânarea de la plată a obligaţiilor vamale (taxe vamale, suprataxă de import şi TVA în vamă) aferente importurilor de combustibili necesari Companiei Naţionale de electricitate – S.A. pe perioada iernii 1999-2000

Cu adresa nr.435 din 11 septembrie 2000, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr.210/1999 pentru amânarea de la plată a obligaţiilor vamale (taxe vamale, suprataxă de import şi TVA în vamă) aferente importurilor de combustibili necesari Companiei Naţionale de electricitate – S.A. pe perioada iernii 1999-2000.
In urma examinării, în şedinţa din data de 26 septembrie 2000, Comisia pentru buget, finanţe şi bănci, cu majoritate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

